## Odluka o općinskim porezima i prirezu poreza na dohodak Općine Ervenik

### NN 9/2012 (20.1.2012.), Odluka o općinskim porezima i prirezu poreza na dohodak Općine Ervenik

OPĆINA ERVENIK

276

Na temelju članka 30. Zakona o financiranju jedinica lokalne i područne (regionalne) samouprave (»Narodne novine«, broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/107 i 73/08) i članka 29. Statuta Općine Ervenik (»Službeni vjesnik Šibensko-kninske županije«, broj 13/01, 4/06 i 10/09.), Općinsko vijeće Općine Ervenik na 14. sjednici, od 13. prosinca 2010. godine, donosi

ODLUKU

O OPĆINSKIM POREZIMA I PRIREZU POREZA NA DOHODAK OPĆINE ERVENIK

I. OPĆE ODREDBE

Članak 1.

Ovom odlukom utvrđuju se stope, visina te način obračuna i plaćanja općinskih poreza i prireza na dohodak koji su vlastiti izvori prihoda Općine Ervenik.

II. VRSTE POREZA

Članak 2.

Općini Ervenik pripadaju sljedeći općinski porezi:

1. Prirez porezu na dohodak

2. Porez na potrošnju

3. Porez na kuće za odmor

4. Porez na tvrtku naziv

5. Porez na korištenje javnih površina

1. Prirez porezu na dohodak

Članak 3.

Prirez porezu na dohodak plaća se na porez na dohodak od nesamostalnog rada, porez na dohodak od samostalne djelatnosti, porez na dohodak od imovine i imovinskih prava i porez na dohodak od kapitala i dohodak od osiguranja.

Članak 4.

Prirez porezu na dohodak plaća se po stopi od 3% (posto).

Članak 5.

Obveznik prireza porezu na dohodak je fizička osoba čije je prebivalište uobičajeno boravište na području Općine Ervenik koja ostvaruje dohodak u Republici Hrvatskoj, a obveznik je poreza na dohodak prema Zakonu o porezu na dohodak. Osnovica prireza porezu na dohodak jest porez na dohodak.

Članak 6.

Prirez porezu na dohodak obvezan je obračunati, obustaviti i na propisani uplatni račun uplatiti poslodavac istodobno s isplatom dohotka, što znači da se isplata dohotka i uplata poreza i prireza obavlja istog dana.

2. Porez na potrošnju

Članak 7.

Porez na potrošnju plaća se na potrošnju alkoholnih pića (prirodna vina, specijalna vina, vinjak, rakija i žestoka pića) i bezalkoholna pića i piva u ugostiteljskim objektima po stopi od 2% (posto).

Članak 8.

Osnovica poreza na potrošnju iz članka 6. ove odluke jest prodajna cijena pića po kojoj se pića prodaju u ugostiteljskim objektima, smanjena za zakonom utvrđene poreze.

Članak 9.

Porez na potrošnju alkoholnih i bezalkoholnih pića i piva, obveznik poreza na potrošnju obračunava i uplaćuje u roku od 15 dana na način propisan Zakonom o porezu na dodanu vrijednosti.

3. Porez na kuće za odmor

Članak 10.

Porez na kuće za odmor se ne razrezuje.

4. Porez na tvrtku ili naziv

Članak 11.

Porez na tvrtku naziv plaćaju godišnje pravne i fizičke osobe koje su obveznici poreza na dobit poreza na dohodak iz djelatnosti kako slijedi:

|  |  |  |
| --- | --- | --- |
| 1 | Industrija, poljoprivreda, šumarstvo , lovstvo, promet i veze | 800,00 kuna |
| 2. | Predstavništva inozemnih i domaćih tvrtki, poslovne banke, osiguravajući zavodi, zajednice osiguranja, lutrije, kladionice, poslovanje s nekretninama te vanjsko-trgovinske pravne osobe koje sjedište imaju na području Općine Ervenik | 800,00 kuna |
| 3. | Građevinarstvo | 500.00 kuna |
| 4. | Trgovina na veliko i malo, skladišta , stovarišta, ugostiteljstvo i turizam | 750,00 kuna |
| 5. | Proizvodnja, prerada i opskrba električne energije, plina i vode | 1.000,00 kuna |
| 6. | Popravak motornih vozila i motocikla te predmeta za osobnu uporabu i kućanstvo | 250,00 kuna |
| 7. | Uljare | 350,00 kuna |
| 8. | Druge nespomenute djelatnosti | 250,00 kuna |

Poslovne jedinice i pogoni inozemnih pravnih i fizičkih osoba i poslovne jedinice i pogoni domaćih pravnih i fizičkih osoba koje sjedište imaju izvan općine Ervenik za svaku poslovnu jedinicu plaćaju 1.000,00 kuna.

Članak 12.

Ako je na istom objektu istaknuto više naziva iste pravne fizičke osobe, plaća se samo jedan spomenuti iznos poreza.

Ako postoji više vlasnika poduzeća obrtničke radnje, plaća se samo jedan spomenuti iznos poreza.

Članak 13.

Ako se tvrtka upiše u registar tijekom godine, plaća se srazmjerni dio poreza na tvrtku naziv.

Članak 14.

Porez na tvrtku ili naziv ne plaćaju obveznici poreza na tvrtku koji ne obavljaju djelatnost te javna poduzeća koja su u vlasništvu Općine Ervenik.

Članak 15.

Obveznik poreza na tvrtku, odnosno naziv, dužan je tvrtku, odnosno naziv, promjenu imena tvrtke, odnosno naziva i svaku drugu promjenu što utječe na visinu poreza prijaviti nadležnom poreznom tijelu u roku od 15 dana od upisa u registar, odnosno od nastale promjene.

Članak 16.

Porez na tvrtku ili naziv plaća se u roku od 15 dana od dana dostave rješenja o razrezu poreza.

5. Porez na korištenje javnih površina

Članak 17.

Porez na korištenje javnih površina plaćaju pravne i fizičke osobe koje se koriste javnim površinama za postavljanje objekata i naprava privremenog karaktera definiranih Odlukom o davanju na korištenje javnih površina, a na temelju odobrenja Općine Ervcnik.

Članak 18.

Javnim površinama u smislu članka 20.ove odluke smatraju se zemljišta unutar građevnog područja koja su, u skladu s Prostornim planovima, Detaljnim planovima drugim prostorno planskim dokumentima, namijenjena općoj uporabi (ulice, trgovi, perivoji, igrališta, zelene površine i sl.).

Članak 19.

Porez na korištenje javnih površina plaća se u dnevnom iznosu po jednom četvornom metru korisne površine i to:

|  |  |  |
| --- | --- | --- |
| 1. | Za zabavne putujuće radnje, vrtuljke, cirkuse, ostale sezonske i prigodne radnje i lutrije | 3,00 kune/m2 |
| 2. | Za korištenje javnih površina radi pružanja ugostiteljskih usluga | 5,00 kuna/m2 |
| 3. | Za korištenje javnih površina radi prodaje prehrambenih i drugih proizvoda | 2,00 kune/m2 |
| 4. | Za organizirano parkiralište | 2,00 kune/m2 |

Porez na korištenje javnih površina ne plaća se za javne površine za čije je korištenje sklopljen ugovor o zakupu javne površine radi postavljanja kioska, štekata, stolova i drugih pokretnih i montažnih naprava.

Članak 20.

Porez na korištenje javnih površina plaća se u roku od 15 dana od dana dostave rješenja o razrezu poreza.

III. NAČIN UTVRĐIVANJA I NAPLATA POREZA

Članak 21.

Poslove utvrđivanja, evidentiranja, nadzora, naplate i ovrhe radi naplate svih poreza iz ove odluke obavljat će Ministarstvo financija Republike Hrvatske – Porezna uprava, Područni ured Šibenik, Ispostava u Kninu.

Poslove iz stavka 1. ovog članka Porezna uprava obavljat će na temelju podataka kojima raspolaže, podataka koje su joj dužni dostaviti porezni obveznici prema zakonskim odredbama i podataka koje je Poreznoj upravi dužna dostaviti Općina Ervenik.

Članak 22.

Porezna uprava će do 15. u mjesecu, za prethodni mjesec, Općini Ervenik dostaviti zbirna izvješća o utvrđenim i naplaćenim porezima iz članka 2. ove odluke.

Članak 23.

Ovlašćuje se nadležna organizacija platnog prometa zadužena za naplatu javnih prihoda da naknadu Poreznoj upravi obračuna i uplati u Državni proračun i to do zadnjeg dana u mjesecu za protekli mjesec.

Člana 24.

Porez koji se prema odredbama ove Odluke plaća u godišnjem iznosu razrezuje se za cijelu godinu u iznosu propisanom ovom odlukom.

V. ZAVRŠNE ODREDBE

Članak 25.

Ova odluka dostavit će se Ministarstvu financija, središnjem uredu Porezne uprave u roku od 8 dana od dana njezina donošenja.

Članak 26.

Danom stupanja na snagu ove Odluke prestaje važiti Odluka o općinskim porezima Općine Ervenik (»Službeni vjesnik Šibensko-
-kninske županije«, broj 22/01 i »Narodne novine«, broj 133/04).

Članak 27.

Ova Odluka stupa na snagu osmog dana od dana objave u »Narodnim novinama«, a objavit će se i u »Službenom vjesniku Šibensko-kninske županije«.

Klasa: 410-01/10-01/1
Urbroj: 2182/14-01-05-1
Ervenik, 13. prosinca 2010.

Predsjednik
Mirko Vujanić, prof., v. r.

Odluka, NN 9/2012-276